jkorsvik/nowiki_second_scrape_merged huggingface dataset:
Dutch Charts

GfK Dutch Charts, før 2014 kalt GfK MegaCharts, er et nederlandsk selskap som utarbeider og publiserer en rekke hitlister i Nederland. De to mest kjente listene er singellisten Single Top 100 og albumlisten Album Top 100. Selskapet er en del av mediekonsernet GfK Retail & Technology Benelux BV.


== Hitlister ==
Singler og sangerSingle Top 100
Single TipAlbumAlbum Top 100
Compilation Top 30 også kalt Mega Verzamelalbum Top 30
Combi Album Top 100
Backcatalogue Top 50DVD og annetDance Top 30
Midprice Top 50
Music DVD Top 30
Film DVD Top 30
Game Top 10


== Referanser ==


== Eksterne lenker ==
(nl) Offisielt nettsted 
(en) Dutch Charts – kategori av bilder, video eller lyd på Commons
Nederlandse Top 40

Nederlandse Top 40 (norsk: nederlandsk topp 40) er en ukentlig, nederlandsk hitliste, utarbeidet av stiftelsen Stichting Nederlandse Top 40. Singellisten er en av de eldste i Nederland, og en av landets tre offisielle hitlister for singler – de to andre er Mega Top 50 og Single Top 100. Listen startet opp som et radioprogram i januar 1965 under tittelen Veronica Top 40. Listen utarbeides på grunnlag av strømmetall, radiospillinger og popularitet i sosiale medier. 


== Historie ==
Den første listen ble publisert 2. januar 1965 og ble presentert på radiokanalen Radio Veronica, en piratstasjon som sendte fra Nordsjøen for å omgå kringkastingsmonopolet i Nederland. Listen het Veronica Top 40 og ble grunnlagt av Joost den Draaijer. Den første sangen som toppet listen var «I Feel Fine» med The Beatles.I 1974 ble Radio Veronica tvunget til å avslutte sine sendinger, og stiftelsen Stichting Nederlandse Top 40 kjøpte rettighetene til listen og døpte den om til De Nederlandse Top 40. Listen er en av tre offisielle singellister i Nederland – de to andre er Single Top 100, som baserer seg på salg og strømming, og Mega Top 50 som i likhet med Nederlandse Top 40 også omfatter radiospillinger.
I dag utarbeides listen ved en kombinasjon av radiospillinger, strømmetall og popularitet i ulike sosiale medier. Fra 2019 sendes topp 40-listen på radiokanalen Qmusic hver fredag ettermiddag, etter å ha blitt sendt på radiokanalen Radio538 i en årrekke.I tillegg til topp 40-listen, lager Stichting Nederlandse Top 40 en såkalt Tipparade. Denne listen omfatter sanger som er kandidater for den offisielle topp 40-listen og baseres på strømming, radiospillinger og anbefalinger fra lyttere og musikkbransjen.


== Se også ==
Dutch Charts
Mega Top 50
Single Top 100


== Referanser ==


== Eksterne lenker ==
(nl) Offisielt nettsted
Louise Danneskiold-Samsøe

Louise Danneskiold-Samsøe (født 22. september 1796, død 11. mars 1867) var en dansk adelskvinne, født komtesse, som senere ble hertuginne av Slesvig-Holsten-Sønderborg-Augustenborg. 
Hun ble født på det tidligere kloster Gisselfeld som datter av godseier Christian Conrad Sophus Danneskiold-Samsøe (1774–1823) og grunnleggeren av Holmegaard Glasværk, Johanne Henriette Valentine Kaas (1776–1843). Farens slekt, Danneskiold-Samsøe, nedstammet fra kong Christian Vs sønn Christian Gyldenløve. 


== Planer om ekteskap med en Augustenborger ==
Vinteren 1816–17 ble hun kjent med den to år yngre hertug Christian August II av Slesvig-Holsten-Sønderborg Augustenborg, sønn av kronprins Frederiks søster Louise Augusta. Parets ekteskapsløfte, som ble inngått ved samme leilighet, ble holdt hemmelig for kronprins Frederik. På forsommeren 1820 vendte Christian August tilbake etter en flerårig utenlandsreise, og her traff paret igjen hverandre. Hertugen reiste deretter til København for å forelegge kongen planene om giftemål, men Frederik, som i mellomtiden var blitt konge, tøvet med tanke på de arvemessige problemer som alltid ville være forbundet med den eldste augustenborgers ekteskap. Han ble særlig irritert på søsteren, Louise Augusta, fordi hun ikke hadde fortalt ham om forlovelsen, men etter litt betenkningstid gav han sitt samtykke til forbindelsen. 
Ved forlovelsesfesten på Gisselfeld i august 1820 modellerte billedhuggeren Bertel Thorvaldsen hennes byste. Måneden etter ble paret gift på Gisselfeld den 18. september 1820, tilsynelatende uten at den kongelige familie var representert. Heretter slo de seg ned i Sønderjylland på Augustenborg slott og Gråsten, hvor hertughoffet tiltrakk seg kunstnere og forfattere som Oehlenschläger og H.C. Andersen.


== Utvisning av landet ==
Som følge av hertug Christian Augusts fremsatte arvekrav til den danske trone, ble hans gods i 1848 tatt fra ham og paret måtte forlate Augustenborg. I 1852 betalte den danske stat en erstatning  på tre millioner riksdaler for godsene mot at hertugen forpliktet seg til å ikke å motsette seg arvefølgen i Danmark. Pengene ble brukt til anskaffelsen av godset Primkenau i Schlesien.Her døde hertuginnen 11. mars 1867, to år før sin ektemann, og ble begravet samme sted.Paret hadde flere barn, deriblant sønnen Frederik Christian (1829–1880) som senere førte arvekravet videre.


== Referanser ==


== Eksterne lenker ==
(en) Countess Louise Sophie Danneskiold-Samsøe – kategori av bilder, video eller lyd på Commons
Fridolf Carling

Fridolf Emanuel Carling (ble også skrevet Fridolf Imanuel, født 28. april 1883 i Halden, død 13. februar 1975) var en norsk forretningsman som eide og drev Carlings Magasin.


== Liv ==
Carling hadde handelsskole og aftenskole og studerte konfeksjonsindustri i Tyskland i 1911. Carling praktiserte hos Sev. Jacobsen i Oslo fra 1900 til 1908.17. oktober 1908 åpnet Carling sammen med Thor Sværen en liten spesialforretning i herrekonfeksjon på Stortorvet i Oslo. I begynnelsen het forretningen «Carling & Sværen». I 1911 flyttet butikken til Storgaten 8 og i 1917 gikk Sværen over i engrosvirksomhet og Carling tok over. I 1918 kjøpte Carling Storgaten 18 og i 1925 flyttet bedrften inn der. De første årene førte Carling mest utenlandsk konfeksjon, men gikk etterhvert helt over til norske varer.I 1920-årene tok Carling over 20 premier i båt-regattaer med «Nøkken».I 1940 ble firmaet omdannet til aksjeselskap med navnet Carlings A/S. Sønnen begynte i 1936 i Carlings Magasin og ble disponent i Carlings A/S i 1940 samt medinteressent i Carlings Magasin i 1947. I 1958 ble Carlings Magasin slått sammen med Carlings A/S til et aksjeselskap og sønnen ble disponent.


== Verv ==
Carling var formann i Det nye teater 1933-1946, styremedlem og representantskapsordfører i Norges Automobil-Forbund 1932-1933, formann i Oslo Motorbåtforening i 1931, formann i Manufakturkjøbmennenes forening 1931-1934, medlem i Oslo Kjøbmannsforenings hovedstyr 1932-1947, medlem av styret og arbeidsutvalget i Norges Handelsstands Forbund 1933-1947, medlem i Oslo Handelskammer 1934-1941, medlem av representantskapet i Kristiania Folkebank 1942-1954, medlem av utvalget for motarbeidelse av tekstreklame 1933-1956 og medlem av arbeidsutvalget i Norges Varemesse 1935-1941.


== Utmerkelser ==
Carling fikk Kongens fortjenstmedalje i gull 1. juli 1958.Han fikk Tyske Røde Kors Hederstegn i 1918. I 1933 ble han ridder av Kongelige Norske Motorbåtforenings orden «Den sotede Tændplug».


== Familie ==
Carling var sønn av malermester Frantz Oscar Carling (født 1858, død 1904) og Marie  Hansine Andersen (født 1857, død 1937). 
8. februar 1917 fikk han sønnen Fridolf Carling med Aagot Karen Johanne Sørlie (født 1881).
Han giftet seg i 1922 med Laura Karoline Foltmann (født i København 2. februar 1895, død 30. oktober 1990).


== Referanser ==
Cabuyao

Cabuyao er en kommune på Filippinene som ligger i provinsen Laguna i regionen CALABARZON. Den hadde 205 376 innbyggere ved folketellingen i 2007.


== Barangayer ==
Kommunen er inndelt i 18 smådistrikt, barangayer, samtlige klassifiserte som urbane.


== Referanser ==


== Eksterne lenker ==
Offisielt nettsted 
(en) Cabuyao – kategori av bilder, video eller lyd på Commons
Ornestunnelen

Ornestunnelen kan vise til:

En jernbanetunnel på Ofotbanen, se Ofotbanen#Linjekart
Et tidligere navn på Karistrandtunnelen, en veitunnel på E6 i Narvik kommune
Sara Omar

Sara Omar (kurdisk: سارا عومه‌ر; født 21. august 1986 i Sulaymaniah, Kurdistan) er en dansk-kurdisk forfatter og menneskerettighetsaktivist.


== Bakgrunn og virke ==
Sara Omar er opprinnelig fra Kurdistan, men hun og hennes familie flyktet fra krigen på slutten av 1990-årene. Hun har bodd i Danmark siden 2001, og holder på med mastergrad i statsvitenskap. Hun er styremedlem i flere danske og utenlandske kvinneorganisasjoner.Sara Omar fikk sitt gjennombrudd med romanen Dødevaskeren som ble utgitt i Danmark i 2017. Romanen ble en bestselger i Danmark. Romanen har blitt gjenstand for debatt på grunn av sitt innhold, og kritikk av synet på kvinner og de patriarkalske og paternalistiske holdninger i et mannsdominert samfunn.Både hun og hennes bok har blitt anerkjent og belønnet med priser og utmerkelser i Danmark. 
I litterær forstand, sammenligner den danske avisen Jyllands-Posten henne med Elena Ferrante. Den franske avisen Le Monde har i en artikkel sammenlignet henne med Simone de Beauvoir og Voltaire på grunn av hennes kamp for frihet, likhet og rettferdighet.


== Litteratur ==
«Den konfliktfyldte unge i et samfund, der er ligeglad». The Voices. 2006.
Digtet «Floden af smerte, der fortsætter sin vandring» i antologien Ett inskränkt öde och ett besinningslöst (svensk antologi). KRITIKER. 2014. No. 33. ISBN 978-91-87605-10-9
Digtet «Barndommens tavshed» i antologien Ord på flugt. Dansk PEN. 2016. ISBN 978-87-98981-29-9
Dødevaskeren. Roman. Politikens Forlag. 2017. ISBN 978-87-400-2697-9
Skyggedanseren 2020


== Referanser ==


== Eksterne lenker ==
Offisielt nettsted 
(en) Sara Omar – kategori av bilder, video eller lyd på Commons 
politikensforlag.dk om Sara Omar
Jacob C. Jersin

Jacob Christian Jersin (født 1800 på Voss) ble konstituert som stadskonduktør for Bergen høsten 1830. Jersin fortsatte i stillingen frem til 1835 da Ole Peter Riis Høegh tiltrådte stillingen. Jacob Christian Jersin var utdannet ved Det kongelige Akademis 2. bygningsskole i København 1823-1827, og ved Det kongelige Akademiets høiere Arkitekturskole i Stockholm i 1827-28. Deretter studerte han arkitektur i Hamburg hos J.H. Kles Wülben, før han kom til Bergen høsten 1830.
Jersin var i midten av 20-årene da han ble konstituert som stadskonduktør. Bygningsloven for Bergen (1830) spesifiserte konduktørens oppgaver og hvilke kart som skulle utarbeides. I løpet av 1830-årene tegnet Jersin et grensekart, et generalkart og utførte flere grunnmålinger. Kartene og grunnmålingene finnes ved Bergen byarkiv.
Jacob Christian Jersin var sønn av prest og eidsvollsmann Georg Burchard Jersin og Maren Finde Ravn.


== Referanser ==


== Litteratur ==
von Achen, Henrich, Bygningsvesenet i Bergen 1830-1971. Bergen Byarkivs Skrifter A. Nr. 1, Bergen 1983
Brække, Christoffer Cato Falsen, En ganske god plan. Om pådrivere og bremser i byutvikling i Oslo og Bergen 1827-1875, Masteroppgave i historie. Bergen 2016.
Harris, Christopher John, Bergen i kart, fra 1646 til vårt århundre, Bergen 1991.
Louise Bjørnsen

Cathrine Louise Elisabeth Bjørnsen, pseudonym Elisabeth Martens (født 9. april 1824 i Roholte i nærheten av Faxe på Skjælland i Danmark, død 27. desember 1899 i København), var en suksessfull tidlig dansk kvinnelig roman- og novelleforfatter. Hun fulgte i fotsporene til Mathilde Fibiger og utga sin første roman Hvad er Livet? i 1855, basert på sine egne erfaringer som guvernante. Hun skrev senere fem romaner og fire novellesamlinger.


== Liv og virke ==


=== Bakgrunn ===
Cathrine Bjørnsen var datter av den lokale presten Frederik Cornelius Eberhard Bjørnsen (1781–1831) og hans hustru Rebekka Adolphine født Rabe-Holm (1786-1858). Faren døde da hun var åtte år gammel, og hun og de åtte søsknene ble deretter oppdratt av moren. Moren introduserte henne også for romantisk litteratur. 


=== Forfatter ===
Bjørnsen ble inspirert til å skrive en roman basert på sine egne erfaringer da Fibigers Clara Raphael: Tolv Breve ble utgitt i 1851. Mens hun bodde med sin familie i Næstved begynte hun på romanen Hvad er Livet?, hovedsakelig ved å skrive i hemmelighet om natten. Ved hjelp av pseudonymet Elisabeth Martens, fant hun til slutt en utgiver som gav ut første utgave i 1855, kort etterfulgt av et nytt opplag.Hennes senere publikasjoner omfattet En Qvinde (1860), Tre Fortællinger (1866), Hvad behøves der for at leve? (1869), Sangerinden (1876), Fra Fortid og Nutid, en Samling Fortællinger (1878) og Skibladner (1883). Hun bidro også til tidsskrifter og magasiner. I alle sine verk behandlet hun problemer som frigjorte kvinner opplevde, og formidlet både tradisjonelle og mer moderne alternativer for kvinner på hennes tid. Hennes verk fremkaller de drømmer og skuffelser som oppleves av kvinner som har konfrontert liv, arbeid og romantikk alene. Hennes To Søstre (1890) omhandler et dansk samfunn i utvikling, men med en ganske konservativ tilnærming. Boken ble derfor ikke spesielt godt mottatt. Etter morens død i 1858 tilbrakte Bjørnsen sine senere år i København, der hun døde den 27. desember 1899.


== Referanser ==
Yngen

Yngen er en innsjø 199,2 meter over havet øst i Värmland, mellom Filipstad og Hällefors i Sverige. Innsjøen har et relativt lite nedbørsfelt og får tilførsel fra bekker og mindre elver i nord og øst. Det naturlige utløpet er gjennom Skärjbäcken i sørenden. En vesentlig del ledes via Gammelkroppa kanal og rør til et mindre kraftverk ved Östra Skärjen.Yngen er en oligotrof klarvannsjø med 8-9 meter siktdyp. Den kalkholdige berggrunnen gir stabilt høy pH og stor bufferkapasitet mot forsuring. Kalkinnholdet gir også en verdifull flora på de mange øyene. Her finnes en rekke orkidéer som bredflangre, rødflangre og brudespore. Videre finnes trefingersildre, skåresildre, blåveis, skogvikke, skogflatbelg, svartburkne, trollbær og tysbast. Ved Skavnäset i den nordlige delen finnes Högbergsfältets naturreseervat.
Innsjøens økologiske status betegnes som «god». Sjøen er også drikkevannsmagasin for Filipstad, Nykroppa og Persberg.I Yngen finnes en av de få opprinnelige røyebestandene sør for Dalälven. I tillegg finnes abbor, gjedde, hork, krøkle, lagesild, lake, laks, laue, mort, sik, steinsmett, ørekyt og ørret, samt også signalkreps.


== Se også ==
Liste over innsjøer i Skandinavia


== Referanser ==
Capas

Capas (Bayan ng Capas) er en kommune på Filippinene. Kommunen ligger på øya Luzon og tilhører provinsen Tarlac. Folkemengden var på 140 202 innbyggere i 2015.I barangay O'Donnell ble det nasjonale minnesmerke Capas National Shrine (Paggunita Sa Capas) innviet i 1991 av president Corazon Aquino. Det er til minne om dødsmarsjen fra Bataan i 1942 som kostet mange amerikanske og filippinske krigsfanger døden. Et av sluttpunktene for marsjen var krigsfangeleiren Camp O'Donnell. 


== Barangayer ==
Capas er inndelt i 20 barangayer per 30. september 2019.


== Billedgalleri ==

		
		
		
		


== Referanser ==


== Kilder ==
2015 Census of Population and Housing Report Philippine Statistics Authority


== Eksterne lenker ==
Offisielt nettsted 
(en) Capas – kategori av bilder, video eller lyd på Commons
Concepcion (Tarlac)

Concepcion (Bayan ng Concepcion) er en kommune på Filippinene. Kommunen ligger på øya Luzon og tilhører provinsen Tarlac. I 2015 hadde Concepcion 154 188 innbyggere.


== Barangayer ==
Concepcion er inndelt i 45 barangayer per 30. september 2019.


== Referanser ==


== Eksterne lenker ==
Offisielt nettsted 
(en) Concepcion, Tarlac – kategori av bilder, video eller lyd på Commons
Pinamungajan

Pinamungajan (Bayan ng Pinamungajan) er en kommune på Filippinene. Kommunen tilhører provinsen Cebu og ligger på øya av samme navn. Folkemengden var på 65 955 innbyggere i 2015.


== Historie ==
Pinamungajan ble grunnlagt i 1815 av de spanske koloniherrer, navnet er fra cebuano. Navnet sikter til de hardtarbeidende arbeidere i innhøstningstiden. Ordet pinamuhuan betegner arbeiderens personlige lott for hans arbeid under innhøstningen. Med tiden ble Pinamuhuan overført på småbyen selv i formen Pinamungajan.
Byens kirke og dens vernehelgen er den hellige Monika, moren til en av den katolske kirkes kirkefedre og kirkelærer den hellige Augustin av Hippo. Men istedet for å feire på den 27. august feirer Pinamungajan hennes minnedag på den 4. mai, som var hennes minnedag i århundrer. I 1969 ble hennes festdag flyttet i den katolske kalender fra 4. mai til 27. august, dagen før den hellige Augustins dag. 
I 2008, etter at guvernør Gwendolyn Garcia oppfordret alle Cebus byer og kommuner å holde i hevd sin lokale kultur og historiske arv med en festival, begynte Pinamungajan med sin Pinamuohan Festival til ære for Saint Monica på hennes minnedag. Dagen var allerede blitt feiret i lang tid i rent kirkelig regi.


== Barangayer ==
Pinamungajan er inndelt i 26 barangayer.


== Referanser ==


== Kilder ==
2015 Census of Population and Housing Report Philippine Statistics Authority
Stenkullafors dämningsområde

Stenkullafors dämningsområde er en kunstig oppdemmet innsjø, et resultat av oppdemming av Ångermanälven ved Stenkullaforsen. Innsjøen er knapt 30 kilometer lang, og mindre enn 1,8 kilometer på det bredeste.


== Se også ==
Liste over innsjøer i Skandinavia


== Referanser ==
Mads Fremstad

Mads Dahlby Fremstad (født 1994 på Gjøvik) er en norsk tidligere journalist og håndballdommer.


== Dommerkarriere ==
Fremstad begynte tidlig som håndballdommer. Han dømte den norske cupfinalen for herrer i 2017, og fikk internasjonal lisens med EHF-status i 2018. I oktober og november samme år fikk han sin debut i europacupen, og per desember 2018 hadde han dømt tre europacupkamper for kvinner.
Per oktober 2022 har han permisjon fra vervet som dommer i Norges Håndballforbunds internasjonale gruppe for dommere.


== Journalistikk ==
Fremstad har i tillegg til håndballdømmingen, bachelor i journalistikk fra Oslomet – storbyuniversitetet og studier i statsvitenskap fra Universitetet i Oslo. Han startet sin karriere som journalist i Oppland Arbeiderblad, før han ble ansatt i ABC Nyheter. I desember 2018 startet han som journalist i TV 2. Fremstad har i hele sin karriere arbeidet særlig med politisk journalistikk.
I april 2021 ble det kjent at Fremstad hadde sluttet i TV 2.


== Referanser ==
Andreas Krogness

Andreas Krogness (født 3. april 1817 i Trondhjem, død 30. desember 1850 i Levanger) var en norsk kjøpmann og politiker som var Levanger bys ordfører 1843–1845.
Han var sønn av kjøpmann Erik Rolfsen Krogness og hustru Ingeborg Joensdatter Eggen. Faren kom fra gården Krognes (Kråknes) i Rissa og slo seg opp i Trondhjem, mens moren kom fra Leinstrand. Broren Johan Richard Krogness ble brukseier på Karlslyst i Hommelvik og stortingsmann. Moren var halvsøster av Kirsten Eggen, som var gift med den haugianske kjøpmannen Erik Wullum, så Krogness- og Wullum-familiene pleide nær omgang med hverandre. Erik R. Krogness’ datter, Ingeborg, ble gift med Erik Wullums sønn, sogneprest Olaus Vullum, og fikk sønnen Erik Vullum. En annen kjøpmann og stortingsmann Ole Andreas Krogness kom også fra Rissa og stod Wullum-familien nær, men synes å være av en annen slekt.Andreas Krogness kom til Levanger i 1842 og etablerte et handelshus, «som i mange år drev en utstrakt forretning på Jemtland, Nordland og hele Trøndelag». Han var blant de første innskyterne Levanger og Skogns Sparebank og ble valgt inn i den første direksjonen (styret) i 1843. Han ble også valgt inn i Levanger bystyre, i årene 1843–1845 som byens ordfører.Han var gift med Oline Moe (senere gift Martini) fra Kristiansund. De hadde en sommerbolig på Bruborg utenfor bygrensen som fikk navnet Ankolm, etter initialene i navnene deres. Stedsnavnet brukes fortsatt.


== Referanser ==
Santa Rita (Pampanga)

Santa Rita (Bayan ng Santa Rita) er en kommune på Filippinene. Kommunen ligger på øya Luzon, og tilhører provinsen Pampanga. Folkemengden var på till 40 979 innbyggere i 2015.Sta Rita er kjent for delikatessen turones de casoy. Den er for det meste en jordbrukskommune.


== Barangayer ==
Santa Rita er inndelt i 10 barangayer.
Becuran
Dila Dila
San Agustin
San Basilio
San Isidro (Gasak)
San Jose
San Juan
San Matias
Santa Monica
San Vicente


== Referanser ==


== Kilder ==
2015 Census of Population and Housing Report Philippine Statistics Authority


== Eksterne lenker ==
Offisielt nettsted 
(en) Santa Rita, Pampanga – kategori av bilder, video eller lyd på Commons
Spodistes hopei

Spodistes hopei er bille som hører til familien skarabider (Scarabaeidae). De blir plassert i underfamilien hornbiller (Dynastinae).


== Utseende ==
En middelsstor til stor (ca. 30 millimeter), bred, nokså flat, brunlig hornbille. Særlig hannene kan minne om små versjoner av de store artene i slekten Dynastes, men er ikke i nær slekt med disse. Kroppen er nokså bred, kroppsbygningen temmelig spinkel til hornbiller å være. Kroppen er mer eller mindre tett kledt med gulgrå bestøvning og ser matt ut. Hannen har et langt horn på hodet, kløvet i spissen, som danner en klype mot et nedoverkrummet horn på pronotum. Hos hunnene er pronotum dekket av store punktgroper, bestøvningen mindre tett. Beina er forholdsvis slanke, leggen på forbeinet med tre korte, men skarpe tenner.


== Utbredelse ==
Arten er kjent fra Panama og Colombia.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Agaocephalini Burmeister, 1847
Slekten Spodistes Burmeister, 1847
Spodistes hopei Arrow, 1902


== Kilder ==
Dynastidae du monde- nettside om arten


== Eksterne lenker ==
(en) Spodistes hopei i Encyclopedia of Life 
(en) Spodistes hopei i Global Biodiversity Information Facility 
Spodistes hopei – detaljert informasjon på Wikispecies 
(en) Spodistes – kategori av bilder, video eller lyd på Commons
Bilde av arten
Auxicerus multicolor

Auxicerus multicolor er en bille som hører til familien hjortebiller (Lucanidae) i gruppen skarabider (Scarabaeoidea). Den lever i Sør-Amerika.


== Utseende ==
En ganske liten (12–13 millimeter), brunsvart hjortebiller. Kroppen er mer eller mindre tett kledt med lyse skjell, særlig på sidene. Oversiden er fint punktert. Hannens hode er noe utvidet, med en skarp, hornbrille-lignede utvekst foran hvert fasettøye, forstørrede, sigdformede, glatte på innersiden, omtrent så lange som hode + pronotum. Pronotum er bredt brunrødt på sidene. Dekkvingene er jevnbrede. Beina er mørke.


== Utbredelse ==
Arten er utbredt i Andesfjellene i Bolivia.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien hjortebiller, Lucanidae Latreille, 1806
Underfamilien hjortebiller (Lucaninae) Latreille, 1806
Stammen Neoprosopocoilini
Slekten Auxicerus Waterhouse, 1883
Auxicerus multicolor (Boileau, 1897)


== Eksterne lenker ==
(en) Auxicerus multicolor i Encyclopedia of Life 
(en) Auxicerus multicolor i Global Biodiversity Information Facility 
Generic Guide to New World Scarabid Beetles – Auxicerus
Bildegalleri
Storsjön

Storsjön er navnet på mange innsjøer i Sverige.
Storsjön kan vise til:

Storsjön (Krokom og Åre), innsjø i Östersund, Krokom, Åre og Berg kommuner i Jämtlands län.
Storsjön (Gästrikland), innsjø i Gävle og Sandviken kommuner i Gävleborgs län.
Storsjön (Härjedalen), innsjø i Berg kommune i Jämtlands län.
Storsjön (Ljusdal), innsjø i Ljusdal kommune i Gävleborgs län.
Storsjön (Sollefteå), innsjø i Sollefteå og Örnsköldsvik kommuner i Västerbottens län


== Se også ==
Storsjøen, flere innsjøer i Norge.